BAGUIO CITY - Kinemmeg dagiti nagtipon a pwersa ti kapulisan ken Philippine Drug Enforcement Agency (PDEA-CAR) ti maysa a fruit vendor gapu iti panagimetna iti marijuana.
Nabigbig daytoy a ni Antonette Churping Sudcaren, alyas "Monette Sudcaren", 46 anyos, tubo ken residente ti Sachit, Sadanga, Mt. Province.
Maibasar iti report, nakaawat iti tip manaipud iti mapagtalkan nga impormante dagiti otoridad nga adda imet ti suspek a marijuana manipud Bontoc, Mt. Province, ken nakalugan iti bus nga agturong iti siudad ti Baguio.
Dagus met a nagtignay dagiti otoridad ket balligi a nakemmeg ti suspek iti maysa a paradaan ti bus iti deppaar ti Slaughter Compound , Sto. NiƱo barangay Baguio City.
Naala iti ikut ti suspek ti uppat a pulo ket uppat a marijuan bricks nga agdagsen iti uppat a pulo ket uppat a kilo, ken mapattapatta nga aggatad iti 160,000 agingga iti 170,000 pesos.
Iti agdama ket adda iti ikut ti PDEA Cordillera ti suspek ken ti imetna a marijuana, kabayatan a maisagsagana ti kaso a maipila kontra kenkuana
ilo_Latn ilo_Latn ilo_Latn ilo_Latn ilo_Latn ilo_Latn